ಸ್ಟೈಲಿಶ್ ಲುಕ್‍ನಲ್ಲಿ ಕ್ಯಾಮೆರಾಗೆ ಕಾರ್ತಿಕ್ ಆರ್ಯನ್ ಪೋಸ್

ಶಿಮ್ಲಾ: ಬಾಲಿವುಡ್ ನಟ ಕಾರ್ತಿಕ್ ಆರ್ಯನ್ ಅವರು ಹಿಮಾಚಲ ಪ್ರದೇಶದ ವಿಮಾನ ನಿಲ್ದಾಣದಲ್ಲಿ ಕಾಣಿಸಿಕೊಂಡರು.

ಕಾರಿನಿಂದ ವಿಮಾನ ನಿಲ್ದಾಣಕ್ಕೆ ಲಗೇಜ್ ಸಮೇತ ಬಂದಿಳಿದ ಕಾರ್ತಿಕ್ ಆರ್ಯನ್, ವೈಟ್ ಕಲರ್ ಟೀ ಶರ್ಟ್, ಬ್ಲಾಕ್ ಕಲರ್ ಜಾಕೆಟ್ ಹಾಗೂ ವೈಟ್ ಕಲರ್ ಮಾಸ್ಕ್ ಧರಿಸಿ ಸಖತ್ ಸ್ಟೈಲಿಶ್ ಆಗಿ ಮಿಂಚಿದರು. ಇದನ್ನೂ ಓದಿ: ಚಿರಂಜೀವಿ, ರಾಮ್ ಚರಣ್ ಭೇಟಿಯಾದ ಪ್ರಶಾಂತ್ ನೀಲ್ – ಕಾರಣವೇನು ಗೊತ್ತಾ

ವಿಮಾನ ನಿಲ್ದಾಣದ ಪ್ರವೇಶ ದ್ವಾರದತ್ತ ಆಗಮಿಸುತ್ತಿದ್ದಂತೆಯೇ ಮುಖದಿಂದ ಮಾಸ್ಕ್ ತೆರೆದು ಕ್ಯಾಮೆರಾಗಳಿಗೆ ಪೋಸ್ ನೀಡಿದರು. ನಂತರ ಧನ್ಯವಾದ ತಿಳಿಸಿ ನಗುಮುಖದಿ ಮುಂದೆ ಸಾಗಿದರು.

ನಂತರ ವಿಮಾನ ನಿಲ್ದಾಣದ ಒಳಗೆ ಹೋಗುವ ಮುನ್ನ ಮತ್ತೊಮ್ಮೆ ಕ್ಯಾಮೆರಾದತ್ತ ಮುಖ ಮಾಡಿ ಫೋಟೋಗೆ ಪೋಸ್ ನೀಡಿ ಬಾಯ್ ಹೇಳುತ್ತಾ ಒಳ ನಡೆದರು. ಇದನ್ನೂ ಓದಿ: ನನ್ನ ನಂಬಿ ಸಿನಿಮಾ ಮಂದಿರಕ್ಕೆ ಬಂದವ್ರಲ್ಲಿ ಕ್ಷಮೆ ಕೇಳುತ್ತೇನೆ: ಸುದೀಪ್

ಬಾಲಿವುಡ್ ಯುವ ಸ್ಟಾರ್ ನಟರಲ್ಲಿ ಕಾರ್ತಿಕ್ ಆರ್ಯನ್ ಕೂಡ ಒಬ್ಬರಾಗಿದ್ದು, ಸೋನು ಕೆ ಟಿಟು ಕಿ ಸ್ವೀಟಿ, ಲುಕಾ ಚುಪ್ಪಿ, ‘ಪತಿ, ಪತ್ನಿ ಔರ್ ವೋ’, ಲವ್ ಆಜ್ ಕಲ್-2 ಸೇರಿದಂತೆ ಹಲವಾರು ಸಿನಿಮಾದಲ್ಲಿ ಅಭಿನಯಿಸಿದ್ದಾರೆ.

ಸದ್ಯ ಕಾರ್ತಿಕ್ ಆರ್ಯನ್ ಅಭಿನಯದ ಧಮಾಕ ಚಿತ್ರ ದೀಪಾವಳಿಯಂದು ಬಿಡುಗಡೆಗೊಳ್ಳಲಿದೆ. ನಂತರ ಕಾರ್ತಿಕ್ ಆರ್ಯನ್ ಅವರ ಮತ್ತೊಂದು ಬಹು ನಿರೀಕ್ಷಿತ ಸಿನಿಮಾ ಬೋಲ್ ಬುಲಾಯ ಮುಂದಿನ ವರ್ಷ ತೆರೆಕಾಣಲಿದೆ. ಇದನ್ನೂ ಓದಿ:  ನನ್ನ ಹಾಗೂ ಸೂರಪ್ಪ ಬಾಬು ಮಧ್ಯೆ ಮನಸ್ತಾಪ ಇರೋದು ನಿಜ: ಸುದೀಪ್

ಬಾಲಿವುಡ್ ನಟ ಸೈಫ್ ಅಲಿ ಖಾನ್ ಪುತ್ರಿ, ಸಾರಾ ಅಲಿ ಖಾನ್ ಹಾಗೂ ಕಾರ್ತಿಕ್ ಆರ್ಯನ್ ಇಬ್ಬರ ಡೇಟಿಂಗ್ ಮಾಡುತ್ತಿದ್ದಾರೆ ಎಂಬ ಸುದ್ದಿ ಬಿ-ಟೌನ್‍ನಲ್ಲಿ ಕೆಲವು ತಿಂಗಳಿನಿಂದ ಜೋರಾಗಿ ಹರಿದಾಡುತ್ತಿದೆ. ಲವ್ ಆಜ್ ಕಲ್-2 ಸಿನಿಮಾದಲ್ಲಿ ಕಾರ್ತಿಕ್ ಆರ್ಯನ್‍ಗೆ ಸಾರಾ ಅಲಿ ಖಾನ್ ಜೋಡಿಯಾಗಿ ಅಭಿನಯಿಸಿದ್ದಾರೆ.